Ifølge Norsk Rasekattklubbers Riksforbund er det norske navnet på rasen russisk blå. Det er derimot mange personer, inkludert oppdrettere, som fortsatt bruker det engelske navnet russian blue for rasen. Noen kaller også rasen for blå erkeengel. Dette kommer av at katten antas for å stamme fra Arkhangelsk i Russland, og i gamle dager ble den kalt for erkeengelkatten.